

**ΕΙΚΑΣΤΙΚΑ ΕΡΓΑΣΤΗΡΙΑ**

**MUNICIPAL ART WORKSHOP OF LAMIA**

**ΚΟΙΝΩΦΕΛΗΣ ΔΗΜΟΤΙΚΗ ΕΠΙΧΕΙΡΗΣΗ ΛΑΜΙΑΣ**

**ΑΡΙΣΤΟΤΕΛΟΥΣ 1 ΠΛΑΤΕΙΑ ΛΑΟΥ 35100 ΛΑΜΙΑ**

**τηλ.& fax: 22310 66066 e-mail:e.ergasthria.lamia@gmail.com**

Λαμία, 2 Φεβρουαρίου 2016

**Σεμιναριακό μάθημα Ιστορίας της Τέχνης με τον Ευθύμη Λαζόγκα στα Εικαστικά Εργαστήρια του Δήμου Λαμιέων**

Τα Εικαστικά Εργαστήρια του Δήμου Λαμιέων στα πλαίσια μιας σειράς αξιόλογων σεμιναρίων με απώτερο σκοπό την αναβάθμιση και εξέλιξή τους σε πραγματικό σχολείο τέχνης, θα πραγματοποιήσουν σεμιναριακό μάθημα Ιστορίας της Τέχνης με προσκεκλημένο τον Ιστορικό Τέχνης Ευθύμη Λαζόγκα, διδάσκοντα του Μεταπτυχιακού Εικαστικών Τεχνών της Ανωτάτης Σχολής Καλών Τεχνών. Το μάθημα θα γίνεται δύο φορές τον μήνα και θα περιλαμβάνει διαφορετικές ενότητες από την Αρχαία έως την νεότερη τέχνη.

Σας περιμένουμε όλους στο χώρο μας, Αριστοτέλους 1- στην Πλατεία Λαού, την Πέμπτη 4 Φεβρουαρίου και ώρα 18:00-20:00 μ.μ. για να γίνουμε μύστες των συμβολικών προεκτάσεων της Τέχνης.

Λίγα λόγια για το έργο του:

Ο **Ευθύμης Λαζόγκας** διδάσκει Ιστορία της Τέχνης στην Α.Σ.Κ.Τ. Έχει βρεθεί σε επιστημονικές ομιλίες διαφορετικών ακροατηρίων. Κατά τη διάρκεια της καριέρας του, δίδαξε Κλασική Αρχαιολογία στα αρχαιολογικά τμήματα των Πανεπιστημίων Κρήτης και Πελοποννήσου (2006-2010). Δίδαξε τα μαθήματα: “Θεοί και ήρωες στην αρχαϊκή και κλασική εικονογραφία”, “Αρχαϊκή Λακωνική Εικονογραφία” (Πανεπιστήμιο Κρήτης), “Η γεωμετρική και η αρχαϊκή εποχή”, “Επισκόπηση της Αρχαίας Ελληνικής Τέχνης”.

Συμμετείχε σε διεθνή συνέδρια στην Ελλάδα και το εξωτερικό (King’s College “Personification in the Greek world – London”, Αθανασία – Immortality – Ρόδος), κ.ά. Έχει δώσει διαλέξεις σε πολλά πανεπιστήμια της Ελλάδας και του εξωτερικού (PARIS Ι – Σορβόννη, PARIS Χ, Πανεπιστήμια Αθηνών, Κρήτης, Πελοποννήσου, Ανώτατη Σχολή Καλών Τεχνών, Αρχιτεκτονική Α.Π.Θ.) κ.ά. Έχει επίσης συμμετάσχει στις ανασκαφές του Δίου, της Ιτάνου, της Ελεύθερνας κ.ά.